loven
Item deetcame daen staende sal zijn xxxv voete langh ende xxiiii
voeten wijt bynnen muers ende daer inne selen liggen xiiii voete
uuter eerden of domtrint drie balcken gedeilt elcken van xi ende
xiii duymen met haen baesche ii duymen dicke spandende otrint
ii duymen ende inden boesem te caute It de strijchouts op beide deyle
selen zijn van vi en vii duymen ende de bruggen van iiii duymen
viercant liggen op vii duymen nae een
It den ii solde sal verdiepen xii voeten ende de balcken strijchouten
selen zijn duym mynde op elc zijde ende de bruggen selen sijn iiii
duyme viercant liggen op vii duymen nae een
It den derden solde sal hebben xi voete verdiepens ende de balcken
ende strijchouten selen zijn op elc zijde duym mynde dan vanden
ii solde ende de bruggen vier duymen viercant liggen op voets
nae een
It op dese balcken selen liggen gewuwestert ii zoelplaten van iiii
ende ix dumen ende de drie ydele gebynden selen sijn op elc
zijde duym mynde dan vand vors salen ende desgelijx oic de
rijtboome ende phalie vand selv grooten ende de kepers selen zijn
gelijc den yersten ende oic de cappe wel ende werckelic gebonde
ende gewracht also vors steet en dat behoirt
It de cokene sal strecken van aen deetcame eyndelinge der salen
tot aen quintens cokeroul erve ende sal wijt zijn xx voete bynnen
muers of domtrint daer salmen leggen op deynden ter cameren
wart also hoge alst behoeft enen balc van ix en xi duymen niet
ii traveelen vander selv grootten alsoe wijt als de scouwe behoeven
sal It de drie underste balcken vand selv cokenen selen zijn van
ix ende xii duymen groot liggen xiii voete hoeghe uut der eerden
met haen baesschen twe duymen dicke spandende i duym ende
inden boesem te caute gedeilt tusschen hue ii strijchoute die zijn
selen van v duyme en vi duymen ende de bruggen van iiii
duymen viercant liggen op x duymen nae een
It den anden solde sal hoege liggen xii voete ende de balcken en
strijchoute selen sijn op elc zijde duym cleynde ende de bruggen
selen sijn gelijc den understen maer de bruggen selen liggen op
vii duymen nae een
It den derden solde sal verdiepen xi voeten ende de balcken en
strijchouten selen sijn op elc zijde duym mynde ende de bruggen
vier duyme viercant liggen op voets nae een